Víg129 avagy a Popfesztiváltól a Pinokkióig Március 27-én a színházi világnapot egy fergeteges koncerttel ünnepeljük a Vígszínház társulatával, válogatott dalokkal, slágerekkel, a színház elmúlt ötven évének zenés előadásaiból. Presser Gábor, Szörényi Levente, Másik János, Dés László és Kovács Adrián korszakos vígszínházi műveiből. A Popfesztivál, a Harmincéves vagyok, a Jó estét nyár, jó estét szerelem, a Szent István körút 14., a Kőműves Kelemen, A sanda bohóc, A padlás, az Ahogy tesszük, A dzsungel könyve, A Pál utcai fiúk, A nagy Gatsby, a Szerelmek városa és a Pinokkió dalai hangzanak el majd a Vígszínház színpadán, az eredeti szereplők előadásában, nagyzenekari kísérettel, Kovács Adrián és Mester Dávid vezényletével. A koncertet színháztörténeti írások, irodalmi részletek színesítik majd, színészeink előadásában. Jegyek már csak korlátozott számban kaphatók! Színlap és jegyvásárlás: https://bit.ly/3WZbdUV Közreműködő színművészek: Csapó Attila, Dino Benjamin, Fesztbaum Béla, Gyöngyösi Zoltán, Halász Judit, Hegyi Barbara, Igó Éva, Lukács Sándor, Kern András, Kovács Patrícia, Majsai-Nyilas Tünde, Márkus Luca, Medveczky Balázs, Méhes László, Nagy-Kálózy Eszter, Orosz Ákos, Ötvös András, Petrik Andrea, Radnay Csilla, Rudolf Péter, Seress Zoltán, Szántó Balázs, Szilágyi Csenge, Varga-Járó Sára, ifj. Vidnyánszky Attila, Waskovics Andrea, Wunderlich József Rendezőasszisztens: Szládek Kata Zenei asszisztens: Gellért-Robinik Péter Karmesterek: KOVÁCS ADRIÁN és MESTER DÁVID Rendező: HEGEDŰS D. GÉZA A koncertre február 19. éjfélig 20%, majd február 28. éjfélig 10% Early bird kedvezményt biztosítunk. A vásárlások alkalmával a kedvezmény automatikusan levonásra kerül a jegyek összegéből. Március 1-től teljes áron tudnak jegyet vásárolni a koncertre. Bérleteseink a koncertig 20% kedvezménnyel vásárolhatnak jegyet, amelyről hamarosan e-mailben küldünk tájékoztatást.
„Szívem szentsége, bálványa, te angyal” Valentin-napon egy különleges szerelmi vallomással készültünk Önöknek. A hazug című előadásban Florindo, a félénk bolognai fiú egy gyönyörű szonettben fejezi ki szerelmét Rosaurának. Ezzel kívánunk mindenkinek boldog Valentin-napot! A hazugot legközelebb március 29-én és április 14-én láthatják a Pesti Színházban. Színlap és jegyvásárlás: https://www.vigszinhaz.hu/A_hazug A Valentin-napi köszöntő a képre kattintva tekinthető meg.
„Pinokkió mindenhol ott van. A könyvespolcon, az altató mesét ismételgető anyukában, a filmekben és a színpadokon, és ott van minden fatörzsben, várva, hogy egy magányos öregember megtalálja, és életre keltse. Hogy legyen kivel veszekedni, legyen kit tanítani, legyen kiért aggódni. Hogy legyen kit szeretni.” – emeli ki Sztevanovity Dusán, aki A padlás óta először dolgozott újra együtt zenés darabon Presser Gáborral. „Bár a Pinokkiót már rengetegen feldolgozták, nincs közöttük egy olyan zenés színházi mű sem, amit világszerte játszanának. Pedig ez a történet nem dobja le magáról a zenét. A karakterek és helyszínek sokféleségéből adódóan a dalok is sokfélék lehetnek, s ha jól csináljuk, a mi kis előadásunk érdekes lehet” – teszi hozzá Presser Gábor. Keresztes Tamás rendezése legközelebb február 18-án látható a Vígszínházban. További időpontok: február 19., március 16. 14:30 és 19:00, március 23. 17:00, március 30. 14:30, április 1. 14:30 és 19:00, április 8., április 28. 14:30 és 19:00. Színlap és jegyvásárlás: https://www.vigszinhaz.hu/Pinokkio Az előadás szereplői: Dino Benjamin/Gyöngyösi Zoltán, Borbiczki Ferenc/Hegedűs D. Géza, Majsai-Nyilas Tünde/Nagy-Kálózy Eszter, Méhes László/Hirtling István, Hegyi Barbara/Petrik Andrea, Kern András/Seress Zoltán, Waskovics Andrea/Radnay Csilla, Halász Judit/Igó Éva, Varga-Járó Sára/Márkus Luca, Szántó Balázs/Wunderlich József.
A Víg Szalon a Vígszínház legújabb játszóhelye, egy meghitt, szalon hangulatú találkozási pont a színház művészei és közönsége számára, mely a Vígszínház kulturális témájú beszélgetéseinek is otthont ad. A Víg Társalgó beszélgetés sorozat egyik célja az adott téma körbejárásán túl, hogy olyan elismert színházi alkotókat és szakembereket ültessünk egy asztalhoz, akiket a közönség ritkán láthat együtt. A február 28-i est témája: Irodalom és közösségi média Vannak köztünk néhányan, rejtőzködő névtelenek és ismert emberek, akiknek valamiért fontos, hogy egy egyszerű hírből vagy történetből kis novellát vagy inkább egypercest kanyarítsanak a Facebookon, mi pedig talán észre se vesszük, hogy mennyivel nagyobb élvezettel olvassuk őket, csak lelkesen megyünk utánuk: bekövetjük, lájkoljuk, megosztjuk... Hol van a határ irodalom és posztszöveg között? Hogyan lehet közösséget illetve közönséget építeni egy írónak a közösségi médiában? Az olvasók közvetlen véleménye és értékelése miként alakítja a meglevő szövegek sorsát és merre befolyásolja az újabb szövegek megszületését? Többek között erről és közösségi médiás írói tapasztalatairól beszélget Dragomán György és Nyáry Krisztián író, valamint Szilágyi Attila százados, újságíró, korábban a BRFK, 2025 januárjától pedig a Katasztrófavédelem közösségi média felületeinek tartalomfejlesztője. A beszélgetés moderátora Szegő János szerkesztő. Közreműködik: Balázsovits Edit Színlap és jegyvásárlás: https://www.vigszinhaz.hu/Vig_Tarsalgo
Színházjeggyel, bérlettel kapcsolatos információért hívja a színház ingyenes zöld számát : 06-80-204-443 Látogassa gyakran frissülő honlapunkat a www.vigszinhaz.hu címen! Leiratkozás: Ha nem szeretné rendszeresen kapni a Vígszínház hírleveleit, kérjük |